section_heading: Digimon Xros Wars
paragraph_text: Digimon Xros Wars šesta je sezona Digimona koja je s emitiranjem započela 6. srpnja 2010. Nakon još jedne trogodišnje stanke, Digimoni se ponovo vraćaju na televizijske ekrane. Nekoliko mjeseci prije službene potvrde počele su se javljati glasine o mogućoj šestoj sezoni. Početkom 2010. potvrđeno je, preko časopisa V-Jump, da na ljeto stiže nova sezona Digimon animea, a u časopisu su se mogli naći i neki osnovni podatci o glavnim likovima animea. Dizajn likova bi trebao biti sličniji onim iz prve četiri sezone, a emitiranje je u Japanu počelo 6. srpnja 2010. Kratki sadržaj radnje govori o dosad neviđenom ratu u Digitalnom svijetu, kojeg s jedne strane vodi Bagra Vojska, a s druge strane Tim Xros Heart (uz intervencije timova Twilight i Blue Flare). Serija bi, prema trenutnom programu, trebala završiti emitiranje 13. rujna 2011. godine s ukupno 52 epizode, što je povratak na tradiciju početnih sezona i naznaka uspjeha 6. sezone.